****

REPUBLIKA HRVATSKA

KARLOVAČKA ŽUPANIJA

OPĆINA RAKOVICA

OPĆINSKO VIJEĆE

KLASA: 350-02/25-01/03

URBROJ: 2133-16-3-25-1

Rakovica, 19. prosinca 2025.

Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te članka 24. Statuta Općine Rakovica (Službeni glasnik Općine Rakovica broj 11/20 – godina izdavanja VI, 11/21 – godina izdavanja VII, 12/21 – godina izdavanja VII i 7/22 – godina izdavanja VIII i 3/23) Općinsko vijeće, na 7. sjednici, održanoj dana 19. prosinca 2025. godine donosi

**Odluku o izradi**

**Urbanističkog plana uređenja gospodarske zone ''Stara Kršlja'' (I1-3)**

***Opće odredbe***

Članak 1.

Donosi se odluka o izradi Urbanističkog plana uređenja gospodarske zone ''Stara Kršlja'' (I1-3), u

daljnjem tekstu: Odluka.

Donošenjem ove Odluke započinje postupak izrade i donošenja Urbanističkog plana uređenja

gospodarske zone ''Stara Kršlja'' (I1-3), u daljnjem tekstu: Plan.

Nositelj izrade Plana je Općina Rakovica, Jedinstveni upravni odjel, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu Plana***

Članak 2.

Postupak izrade i donošenja Plana temelji se na odredbama članka 86. do članka 112. Zakona, a u

skladu s odredbama Pravilnika o prostornim planovima (Narodne novine broj 152/23), u daljnjem

tekstu: Pravilnik, i ostalim važećim propisima iz područja prostornog uređenja.

***Razlozi donošenja Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade Plana.

Razlozi za donošenje Plana:

A. Usklađenost sa zakonskim i podzakonskim okvirom

1. Zakonska obveza izrade Plana i usklađenje sa Zakonom

Postupak izrade i donošenja Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima („Narodne novine“ broj 15/23), u daljnjem tekstu: Pravilnik, i ostalim važećim propisima iz područja prostornog uređenja.

2. Usklađenje s planom više razine

Prostorni plan Karlovačke županije Glasnik Karlovačke županije, broj 26/01, 33/01- ispravak, 36/08-pročišćeni tekst, 56/13, 07/14-ispravak, 50b/14, 06c/17, 29c/17-pročišćeni tekst, 8a/18, 19/18-pročišćeni tekst, 57c/2022)

3. Usklađenje s planom šireg područja iste razine

Prostorni plan uređenja Općine Rakovica (Glasnik Karlovačke županije broj 30/05, 15/06, 11/09, 7/13, 50/13 - ispravak i 58/13 - pročišćeni tekst Službeni glasnik općine Rakovica, broj 1/15, 7/17, 11/19, 11/19 - pročišćeni tekst, 10/19, 10/19 - pročišćeni tekst, 9/20, 9/20 - pročišćeni tekst, 6/22 - Odluka o ispravku pogreške u Odluci o VII. izmjenama i dopunama PPUO Rakovica, 6/22 - Odluka o ispravku pogreške u Odluci o II. izmjenama i dopunama PPUO Rakovica, 6/22 - pročišćeni tekst, 8/22 i 8/24).

B. Određivanje novih prostorno planskih rješenja

Novo prostorno-plansko rješenje obuhvaćat će sve uvjete uređenja i gradnje za buduću gospodarske zone Stara Kršlja (I1-3).

Osnovni ciljevi i programska polazišta za izradu Plana:

* Osnovni cilj i programsko polazište je stvaranje prostornih uvjeta za planirano postrojenje zaproizvodnju električne energije iz energije sunca, odnosno fotonaponske elektrane snage 10 MW.
* Sukladno članku 102. stavku (3) Prostornog plana uređenja Općine Rakovica, u gospodarske zone izvan naselja mogu se smjestiti postrojenja za proizvodnju električne energije iz energije sunca snage veće od 1 MW.

***Obuhvat Plana***

Članak 4.

Plan obuhvaća izdvojeno građevinsko područje izvan naselja gospodarske namjene (I1-3) površine 6,27 ha.

***Sažeta ocjena stanja u obuhvatu Plana***

Članak 5.

Ocjena stanja u obuhvatu Plana proizlazi iz:

* Prostor Općine Rakovica proteklih godina bilježi rast potražnje za turističkim sadržajima, a time i porast potražnje za energijom.
* Područje je u potpunosti neizgrađeno, s mogućnošću priključenja na postojeću prometnicu
* U sklopu obuhvata Plana, planira se izgraditi trafostanica 10MVA za potrebe spajanja na elektroenergetsku mrežu.
* Izgradnja solarnih kolektora nema potrebe za priključenjem na komunalnu infrastrukturu (vodovod, kanalizacija, odlaganje otpada).
* Za planiranu zonu propisana je obveza izrade UPU-a.

***Popis sektorskih strategija i drugih dokumenata u skladu s kojima se utvrđuju zahtjevi za***

***izradu Plana***

Članak 6.

Sektorske strategije, planovi, studije i drugi dokumenti doneseni na temelju posebnih propisa koji sadrže strateška usmjerenja te programi i planovi pojedinih sektora od utjecaja za izradu Plana u skladu s kojima javnopravna tijela utvrđuju zahtjeve za izradu Plana su:

* Za izradu UPU bit će korišteni podaci dostupni iz informacijskog sustava prostornog uređenja te podaci i dokumentacija koju dostavljaju javnopravna tijela iz svog djelokruga. Javnopravna tijela, ako je moguće, podatke i drugu dokumentaciju dostavljaju u digitalnom obliku te geokodirane (georeferencirane).
* Odgovarajuće sektorske strategije, planove, studije i druge dokumente propisane posebnim

zakonima dostavit će javnopravna tijela određena u članku 8. ove Odluke, svatko iz područja svog djelokruga

* Ukoliko se tijekom izrade UPU-a ukaže potreba za posebnim stručnim podlogama od značaja za moguća specifična prostorno – planska rješenja, odnosno dodatnom dokumentacijom, one će biti izrađene, odnosno dokumentacija pribavljena od strane nositelja izrade te će se dostaviti stručnom izrađivaču UPU-a.

***Način pribavljanja stručnih rješenja za izradu Plana***

Članak 7.

Stručni izrađivač izradit će Nacrt prijedloga UPU-a temeljem kojeg će Općinski načelnik utvrditi

prijedlog UPU-a za javnu raspravu.

***Popis javnopravnih tijela određenih posebnim propisima, koja daju zahtjeve za izradu Plana***

***iz područja svog djelokruga, te drugih sudionika i korisnika prostora koji trebaju sudjelovati***

***u izradi Plana***

Članak 8.

Poziv na dostavu zahtjeva za izradu Plana uputit će se sljedećim javnopravnim tijelima:

1. Ministarstvo kulture i medija, Uprava za zaštitu kulturne baštine, Konzervatorski odjel u Karlovcu, HR-47000 Karlovac, V. Vranicanija 6.
2. Ministarstvo zdravstva, Uprava za sanitarnu inspekciju, Sektor državne i granične sanitarnei nspekcije, Odjel za zaštitu od zračenja, HR-10000 Zagreb, Ksaver 200a.
3. Javna ustanova Nacionalni park Plitvička jezera, HR-53231 Plitvička Jezera, Josipa Jovića 19
4. Općina Plitvička Jezera, HR-53230 Korenica, Trg sv. Jurja 6.
5. Karlovačka županija, Upravni odjel za graditeljstvo i okoliš, HR-47000 Karlovac, Križanićeva 11.
6. HRVATSKI TELEKOM d.d., HR-10000 Zagreb, Radnička cesta 21.
7. OT-OPTIMA TELEKOM d.d., HR-10000 Zagreb, Bani 75a.
8. A1 HRVATSKA d.o.o., HR-10000 Zagreb, Vrtni put 1.
9. TELE2 d.o.o., HR-10000 Zagreb, Josipa Marohnića 1.
10. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
11. Hrvatske šume d.o.o., Uprava šuma Podružnica Karlovac, HR-47000 Karlovac, Put Davorina Trstenjaka 1.
12. Ministarstvo turizma i sporta, Uprava za sport, HR-10000 Zagreb, Prisavlje 14.
13. Ministarstvo poljoprivrede, šumarstva i ribarstva, Uprava za poljoprivredno zemljište, biljnu proizvodnju i tržište, HR-10000 Zagreb, Ulica grada Vukovara 78.
14. Ministarstvo prostornoga uređenja, graditeljstva i državne imovine, Uprava za upravljanje i raspolaganje nekretninama, HR-10000 Zagreb, Ulica Republike Austrije 20.
15. Ministarstvo obrane, Uprava za infrastrukturu i potporu, Sektor za infrastrukturu, Služba za graditeljstvo, HR-10000 Zagreb, Trg kralja Petra Krešimira IV 1.
16. Grad Slunj, HR-47240 Slunj, Trg dr. Franje Tuđmana 12.
17. Općina Cetingrad, HR-47222 Cetingrad, Trg hrvatskih branitelja 2.
18. Hrvatski operator prijenosnog sustava d.d., Prijenosno područje Zagreb, HR-10000 Zagreb, Kupska 4.
19. Hrvatski operator prijenosnog sustava d.d., Sektor za razvoj, priključenja, izgradnju i upravljanje imovinom, HR-10000 Zagreb, Kupska 4.
20. HEP-Operator distribucijskog sustava d.o.o., Elektrolika Gospić, HR-53000 Gospić, Lipovska 31.
21. HEP-Operator distribucijskog sustava d.o.o., Elektra Karlovac, HR-47000 Karlovac, Vladka Mačeka 44.
22. Odašiljači i veze d.o.o., HR-10000 Zagreb, Ulica grada Vukovara 269 d.
23. Ministarstvo unutarnjih poslova, Policijska uprava karlovačka, Odjel za sigurnost cestovnog prometa, HR-47000 Karlovac, Trg hrvatskih redarstvenika 6
24. Općina Saborsko, HR-47306 Saborsko, Senj 44.
25. Hrvatske vode, HR-10000 Zagreb, Ulica grada Vukovara 220.
26. Hrvatske ceste d.o.o., HR-10000 Zagreb, Vončinina 3.
27. PLINACRO d.o.o., HR-10000 Zagreb, Savska cesta 88a.
28. Javna ustanova Natura Viva za upravljanje zaštićenim dijelovima prirode Karlovačke

županije, HR-47000 Karlovac, J. Križanića 30.

1. LIČKE VODE d.o.o., HR-53000 Gospić, Bužimska 10.
2. Hrvatske vode, VGO za srednju i donju Savu, HR-35000 Slavonski Brod, Šetalište braće Radića 22.

Poziv na dostavu zahtjeva za izradu Plana uputit će se i drugim sudionicima i korisnicima prostora koji sudjeluju u izradi Plana:

1. Javna ustanova Zavod za prostorno uređenje Karlovačke županije, HR-47000 Karlovac,

Jurja Križanića 11.

2. Mjesni odbor Rakovica, Drežnik, Čatrnja, Selište Drežničko, HR-47245 Rakovica, Rakovica 7.

3. Javna Ustanova Baraćeve spilje - za upravljanje zaštićenim vrijednostima na području

Općine Rakovica, HR-47000 Nova Kršlja, Nova Kršlja 47.

Rok za dostavu zahtjeva je 30 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

Zahtjevi za izradu Plana dostavljaju se na sljedeći način:

* moraju u zahtjevima iz prethodnog stavka navesti odredbe propisa, sektorskih strategija, planova, studija i drugih dokumenata propisanih posebnim zakonima na kojima se temelje zahtjevi u obuhvatu UPU-a, a ako to ne učine, nositelj izrade takve zahtjeve nije dužan uzeti u obzir, ali je to dužan posebno obrazložiti
* ne mogu u zahtjevima iz prethodnog stavka postavljati uvjete, kojima bi se mijenjali ciljevi i/ili programska polazišta za izradu UPU-a određeni ovom Odlukom, te nemaju pravo na naknadu za dostavljene zahtjeve iz prethodnog stavka, a ako je moguće podatke i drugu dokumentaciju treba dostaviti u digitalnom obliku te geokodirane (georeferencirane).

***Dinamika s fazama izrade Plana***

Članak 9.

Za izradu Plana određuju se dinamika i faze izrade Plana kako slijedi:

-1. faza -- 30 dana

-upućivanje Odluke i poziva na dostavu zahtjeva javnopravnim tijelima s danom stupanja na snagu ove Odluke.

-2. faza -- 30 dana

-izrada Nacrta prijedloga UPU-a iz članka 7. ove Odluke;

-utvrđivanje Prijedloga UPU-a za javnu raspravu na temelju Nacrta prijedloga UPU-a, od strane Općinskog načelnika.

-3. faza -- 7 dana

-izrada Prijedloga UPU-a (7 dana od utvrđivanja prijedloga UPU-a);

-objava javne rasprave o Prijedlogu UPU-a u dnevnom tisku te na mrežnim stranicama Ministarstva prostornog uređenja, graditeljstva i državne imovine i Općine Rakovica prije početka javne rasprave;

-dostava posebnih pisanih obavijesti o javnoj raspravi o Prijedlogu UPU-a javnopravnim tijelima iz članka 8. ove Odluke koja su dala ili trebala dati zahtjeve za izradu UPU-a.

-4. faza -- 30 dana - javna rasprava tj. javni uvid u Prijedlog UPU-a s javnim izlaganjem.

-5. faza -- 15 dana od završetka javnog uvida - priprema Izvješća o javnoj raspravi i objava istog na oglasnoj ploči i mrežnoj stranici Općine Rakovica i u informacijskom sustavu.

-6. faza -- dostava pisanih obavijesti sudionicima javne rasprave (i eventualnih ponovnih javnih rasprava) s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi.

-7. faza -- 15 dana

-izrada Nacrta konačnog prijedloga UPU-a, te utvrđivanje Konačnog prijedloga UPU-a od strane Općinskog načelnika.

-8. faza -- 7 dana

-izrada Konačnog prijedloga UPU-a.

-9. faza -- 30 dana - Mišljenje Zavoda

-prije donošenja UPU-a mora se pribaviti mišljenje Zavoda za prostorno uređenje županije u pogledu usklađenosti tog plana s prostornim planom županije, sa Zakonom i propisima donesenim na temelju Zakona.

-10. faza – postupak donošenja UPU-a od strane Općinskog vijeća;

-objava Odluke o donošenju UPU-a.

Navedeni rokovi ne uključuju vrijeme potrebno za:

* utvrđivanje Prijedloga UPU-a za javnu raspravu na temelju Nacrta Prijedloga UPU-a od strane Općinskog načelnika;
* objavu javne rasprave o Prijedlogu UPU-a u dnevnom tisku te na mrežnim stranicama Ministarstva graditeljstva, prostornog uređenja i državne imovine i Općine Rakovica prije početka javne rasprave;
* dostavu posebnih pisanih obavijesti o javnoj raspravi o Prijedlogu UPU-a javnopravnim tijelima iz članka 8. ove Odluke koja su dala ili trebala dati zahtjeve za izradu UPU-a;
* mogući cjelokupan postupak ponovne javne rasprave o izmijenjenom Prijedlogu UPU-a;
* utvrđivanje konačnog Prijedloga UPU-a od strane Općinskog načelnika;
* dostavu pisanih obavijesti sudionicima javne rasprave (i eventualnih ponovnih javnih rasprava) s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi;
* postupak donošenja UPU-a od strane Općinskog vijeća;
* vrijeme do objave Odluke o donošenju UPU-a.

***Izvori financiranja izrade Plana***

Članak 10.

Izrada Plana financirat će se temeljem članaka 167. i 168. Zakona privatnim sredstvima zaainteresiranog investitora.

***Druga pitanja značajna za izradu Plana***

Članak 11.

Nema drugih pitanja značajnih za izradu Plana.

***Prijelazne i završne odredbe***

Članak 12.

Temeljem članka 81. stavak 2. Zakona, nositelj izrade UPU-a je Jedinstveni upravni odjel Općine Rakovica.

Ova Odluka stupa na snagu osmog dana od dana objave u „Službenom glasniku Općine Rakovica.”

PREDSJEDNIK OPĆINSKOG VIJEĆA

Zoran Luketić, bacc.oec