**OBRAZLOŽENJE UZ V. IZMJENE I DOPUNE PRORAČUNA**

**OPĆINE RAKOVICA ZA 2025. GODINU**

**I Uvod**

U V. izmjenama i dopunama Proračuna Općine Rakovica za 2025. godinu (u daljnjem tekstu: Rebalans) predlaže se ukupno smanjenje u iznosu od 2.943.359,00 eura.

Ovim Rebalansom izvršeno je uravnoteženje Proračuna zbog promjena koje nisu bile poznate u vrijeme donošenja istoga, a koji se odnose na priljev i odljev novčanih sredstava te zbog usklade ostalih izvora financiranja.

U nastavku se daje pojašnjenje predloženih izmjena i dopuna Općeg i Posebnog dijela Proračuna sukladno članku 31. Zakona o proračunu ("Narodne novine" br. 144/21)

**II Obrazloženje izmjena i dopuna Općeg dijela proračuna**

***Prihodi poslovanja i prihodi od prodaje nefinancijske imovine***

Na strani prihoda izvršena je korekcija u smislu smanjenja po pojedinim vrstama prihoda od čega su se prihodi poslovanja smanjili za 2.943.359,00 eura te se samo stavka za šumski doprinos povećala za 34.650,00 eura.

Tim umanjenjima i povećanjem te uz raspoloživa sredstva iz prethodnih godina, u iznosu od **736.010,34** eura, planiraju se sveukupni prihodi u iznosu od **6.848.785,27** eura.

Unutar skupine 61

Nema promjena.

Unutar skupine 63

Bilježi se smanjenje prihoda sa stavke prihoda kapitalne pomoći proračunu iz državnog proračuna u ukupnom iznosu od 2.678.009,00 eura za nerealizirane projekte koji se prenose u 2026. godinu, dječji vrtić dogradnja, obnova Starog grada, Vatrogasni dom te biciklistička staza sa stajalištima.

Unutar skupine 65

Korekcija u smislu povećanja na poziciji prihoda od šumskog doprinosa. Zbog povećanog iskorištenja šuma, povećane su i uplate za šumski doprinos u iznosu od 34.650,00 eura

Unutar skupine 81

Dugoročno zaduživanje - umanjena pozicija za 300.000,00 eura za projekt rekonstrukcije Vatrogasnog doma.

***Rashodi poslovanja i rashodi za nabavu nefinancijske imovine***

Na strani rashoda i sukladno prihodima također je izvršena korekcija.

**III Obrazloženje izmjena i dopuna Posebnog dijela proračuna**

Obrazloženje Posebnog dijela proračuna sastoji se od obrazloženja programa koje se daje kroz obrazloženje aktivnosti i projekata. U nastavku se navode izmjene po ovom Rebalansu u sklopu programa u Proračunu.

**Razdjel 001 Izvršna tijela**

**Glava 00101 Izvršna tijela**

**Program 1001 Općinsko vijeće**

Rashodi za Aktivnost A100001:

Troškovi rada općinskog vijeća

Izvršena je korekcija rashoda u vidu smanjenja na poziciji Troškovi za obilježavanje Dana Općine Rakovica u iznosu od 1.500,00 eura.

**Program 1002 Odbori i povjerenstva**

Rashodi za Aktivnost A100001

Troškovi radnih tijela općinskog vijeća

Izvršeno je smanjenje na poziciji Naknade za rad odbora i povjerenstava u iznosu 1.000,00 eura jer se sredstva do kraja godine ne planiraju utrošiti.

**Program 1004 Mjesni odbori**

Rashodi za aktivnost A10004

Mjesni odbor Drežnik grad

Povećanje rashoda na stavci naknade za rad u vijeću mjesnih odbora u iznosu od 400,00 eura.

**Razdjel 002 Izvršna tijela**

**Glava 00201 Izvršna tijela**

**Program 2001 Općinski načelnik**

Rashodi za aktivnost A100002 Rashodi za redovan rad

Umanjenje pozicije Stručno usavršavanje za 500,00 eura.

Izvršena i korekcija u vidu smanjenja na stavci Gorivo za službena vozila u iznosu od 2.000,00 eura . Također korekcija u vidu smanjena na stavkama Usluge promidžbe i informiranja te Porez na promet nekretnina u iznosu od 6.900,00 eura ukupno.

Rashodi za Kapitalni projekt K100001 uredska oprema, namještaj i uređaji

Povećanje stavke Uredska oprema i namještaj u iznosu od 600,00 eura za otkup namještaja koji je do sada bio u najmu.

**Razdjel 005 Jedinstveni upravni odjel**

**Glava 00501 Jedinstveni upravni odjel**

**Program 5001 Javna uprava i administracija**

Obuhvaća rashode za Aktivnost A100001:

Stručno, administrativno i tehničko osoblje: izvršeno je umanjenje na poziciji Obvezni i preventivni zdravstveni pregledi zaposlenika u iznosu od 1.650,00 eura. Sredstva neće biti utrošena do kraja izvještajnog razdoblja.

Za aktivnost A100002 – Troškovi redovnog rada

Izvršeno je ukupno povećanje po pozicijama u iznosu od 4.850,00 eura za radnu odjeću spremačice i komunalnog redara, poštarinu, javnobilježničke usluge, održavanje programa Mipsed za plaće i honorare, e-savjetovanje, blagdanske poslovne darove te bankarske i usluge platnog prometa.

**Program 5003 Razvoj sporta i rekreacije**

Kapitalni projekt Biciklistička staza sa stajalištima u Općini Rakovica

Izvršena korekcija na rashodima vezanim uz kapitalne pomoći države, u iznosu od 115.650,00 eura. Projekt ove godine neće biti realiziran.

**Program 5005 Razvoj civilnog društva**

Aktivnost A100001 Donacije udrugama i religijskim zajednicama

Dodana je nova stavka za tekuće donacije Župi Drežnik za tople napitke povodom božićnih događanja.

**Program 5011 Jačanje gospodarstva**

Za aktivnost A100001 Poticanje razvoja poljoprivrede – uvršteno 400,00 eura kao bi se mogli ispuniti svi predani zahtjevi za refundaciju sredstava.

Za Aktivnost A100002 Poticanje razvoja poduzetničkih djelatnosti - uvršteno dodatnih 7.000,00 eura zbog povećanog broja zahtjeva poduzetnika za subvencije.

Za Kapitalni projekt Stari grad Drežnik – korekcija u vidu smanjenja u iznosu od 375.000,00 eura za kapitalne pomoći iz državnog proračuna jer projekt ove godine neće biti realiziran.

**Program 5015 Održavanje komunalne infrastrukture**

Rashodi za aktivnost A100001 Održavanje nerazvrstane ceste

Na poziciji tekuće i investicijsko održavanje nerazvrstanih cesta uvršteno je dodatnih 28.200,00 eura za malčiranje, krčenje i čišćenje uz stupove za optiku.

Rashodi za aktivnost A100002 Održavanje javnih zelenih površina

Na poziciji tekuće i investicijsko održavanje javnih zelenih površina uvršteno dodatnih 3.200,00 eura za opločavanje staze te posljednji račun za 2025. godinu zbog nedostatnih sredstava na toj poziciji.

Rashodi za aktivnost A100005 Održavanje javne rasvjete

Uvršteno dodatnih 1.500,00 eura zbog nedovoljno planiranih sredstava u proračunu.

**Program 5020 Upravljanje imovinom**

Kapitalni projekt K100008 Javna rasvjeta– uvršteno novih 1.750,00 eura za izradu dokumenta plana rasvjete

Kapitalni projekt K100019 Dogradnja dječjeg vrtića – izvršeno umanjenje pozicije za nerealizirana sredstva te su sredstva uvrštena u Proračun za 2026.godinu

Kapitalni projekt K100021 Rekonstrukcija Vatrogasnog doma – Projekt predviđen za 2026. godinu tako da su sredstva uvrštena u Proračun za 2026. godinu.

SASTAVILA:

Katarina Ajelić, mag.oec